CELEX: 32015R1828
Language: da
Date: 2015-10-12 00:00:00
Title: Rådets forordning (EU) 2015/1828 af 12. oktober 2015 om ændring af forordning (EU) nr. 36/2012 om restriktive foranstaltninger på baggrund af situationen i Syrien

13.10.2015   
            
            
               DA
            
            
               Den Europæiske Unions Tidende
            
            
               L 266/1
            
         RÅDETS FORORDNING (EU) 2015/1828
   af 12. oktober 2015
   om ændring af forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) nr. 36/2012 (2) giver de fleste foranstaltninger i 2013/255/FUSP virkning.
            
         
               (2)
            
            
               Den 12. oktober 2015 vedtog Rådet afgørelse (FUSP) 2015/1836 (3), der ændrer afgørelse 2013/255/FUSP. Ved afgørelse (FUSP) 2015/1836 fastlægges kriterierne for at opføre personer, enheder og organer på listen i bilag I og II til nævnte afgørelse. Begrundelserne for disse opførelser på listerne er anført i betragtningerne til afgørelse (FUSP) 2015/1836 og afgørelse 2013/255/FUSP.
            
         
               (3)
            
            
               Foranstaltningerne til indefrysning af aktiver falder ind under traktatens anvendelsesområde, og handling på EU-plan er derfor nødvendig for deres gennemførelse, navnlig for at sikre, at de økonomiske aktører i alle medlemsstater anvender dem ensartet.
            
         
               (4)
            
            
               Forordning (EU) nr. 36/2012 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) nr. 36/2012 foretages følgende ændringer:
   
               1)
            
            
               I artikel 15 tilføjes følgende stykker:
               »1a.   Bilag II består ligeledes af en liste over fysiske og juridiske personer, enheder og organer, som Rådet i overensstemmelse med artikel 28, stk. 2, i Rådets afgørelse 2013/255/FUSP (4) har identificeret som tilhørende en af følgende kategorier:
               
                           a)
                        
                        
                           fremtrædende erhvervsfolk, som driver virksomhed i Syrien
                        
                     
                           b)
                        
                        
                           medlemmer af Assad- eller Makhlouffamilien
                        
                     
                           c)
                        
                        
                           ministre i den syriske regering efter maj 2011
                        
                     
                           d)
                        
                        
                           medlemmer af det syriske militær med rang af oberst eller en tilsvarende eller højere rang, som gjorde tjeneste efter maj 2011
                        
                     
                           e)
                        
                        
                           medlemmer af sikkerheds- og efterretningstjenester, der gjorde tjeneste efter maj 2011
                        
                     
                           f)
                        
                        
                           medlemmer af militser med tilknytning til regimet
                        
                     
                           g)
                        
                        
                           personer, enheder, afdelinger, agenturer, organer eller institutioner, der opererer inden for området spredning af kemiske våben,
                        
                     og fysiske eller juridiske personer og enheder med tilknytning til dem, og som denne forordnings artikel 21 ikke finder anvendelse på.
               1b.   Personer, enheder og organer i en af de kategorier, der er omhandlet i stk. 1a, medtages eller opretholdes ikke på listen over personer, enheder og organer i bilag II, hvis der foreligger tiltrækkelige oplysninger om, at de ikke er eller ikke længere er tilknyttet regimet eller udøver indflydelse på det eller ikke udgør en reel risiko for omgåelse.
               
                  (4)  Rådets afgørelse 2013/255/FUSP af 31. maj 2013 om restriktive foranstaltninger over for Syrien (EUT L 147 af 1.6.2013, s. 14).«"
						
            
         
               2)
            
            
               Artikel 32, stk. 2, affattes således:
               »2.   Rådet meddeler sin afgørelse om opførelse på listen, jf. denne artikels stk. 1, herunder begrundelsen herfor, til den pågældende person eller enhed eller det pågældende organ, enten direkte, hvis adressen er kendt, eller ved offentliggørelse af en bekendtgørelse, der giver den pågældende person eller enhed eller det pågældende organ mulighed for at fremsætte bemærkninger. Navnlig kan personer, enheder eller organer, der er opført på listen i bilag II på grundlag af, at de falder ind under en af de kategorier af personer, enheder eller organer, der er fastsat i artikel 15, stk. 1a, fremlægge beviser og bemærkninger om, hvorfor de finder, at deres opførelse på listen ikke er berettiget uanset, at de falder ind under en sådan kategori.«
            
         
               3)
            
            
               Titlen på bilag II affattes således:
               »BILAG II
               Liste over fysiske og juridiske personer, enheder eller organer som omhandlet i artikel 14, artikel 15, stk. 1, litra a), og artikel 15, stk. 1a«.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 12. oktober 2015.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EUT L 147 af 1.6.2013, s. 14.
   
      (2)  Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16 af 19.1.2012, s. 1).
   
      (3)  Rådets afgørelse (FUSP) 2015/1836 af 12. oktober 2015 om ændring af afgørelse 2013/255/FUSP om restriktive foranstaltninger over for Syrien (se side 75 i denne EUT).